ปกติฉีดยาคุมกำเนิด แบบ 1 เดือน แล้วหยุดฉีด ประจำเดือนเดือนแรกมาปกค่ะ แต่เดือนที่ 2 ประจำเดือนไม่มา น่าจะเกิดจากการฉีดยาคุมมั้ยคะ ****แล้วอยากจะกลับไปฉีด ต้องทำยังไงบ้างคะ ในเมื่อ ประจำเดือน ไม่มา
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่ม-คัดตึงเต้านม-ภาวะกระดูกบางโดยผลข้างเคียงเรื่องประจำเดือนมาไม่ปกตินั้นพบได้ค่อนข้างบ่อยในผู้ที่ใช้ยาฉีดคุมกำเนิดค่ะ และหลังจากหยุดฉีดยาคุมกำเนิด อาจมีเรื่องประจำเดือนที่มาไม่สม่ำเสมอได้อยู่ในช่วง 1-3 เดือนแรก กว่าจะกลับมาตกไข่และมีประจำเดือนมาเป็นปกติอาจต้องใช้เวลาหลายเดือนค่ะ แต่อย่างไรก็ดี ถ้ายังไม่พร้อมมีบุตรแนะนำให้ใช้วิธีการคุมกำเนิดอื่นๆต่อทันที ไม่ควรรอให้ประจำเดือนมาหากต้องการกลับไปฉีดต่อ ควรตรวจการตั้งครรภ์เพื่อให้แน่ใจก่อนว่าไม่มีการตั้งครรภ์ จึงจะเริ่มกลับไปฉีดยาต่อได้ค่ะ